Na temelju odredbi Zakona o trgovačkim društvima, osnivač trgovačkog društva KOMUNALNO PODUZEĆE ERVENIK d.o.o., Predrag Burza, dana 16. kolovoza 2026. godine, donosi sljedeću:
ODLUKU
o I. izmjenama Izjave o osnivanju trgovačkog društva 
KOMUNALNO PODUZEĆE ERVENIK d.o.o.
Članak 1.

U Izjavi o osnivanju trgovačkog društva KOMUNALNO PODUZEĆE ERVENIK d.o.o. pod brojem OU-22/2017 od 03. listopada 2017. godine, vrši se usklađivanje temeljnog kapitala i nominalnog iznosa poslovnog udjela s uvođenjem eura kao službene valute u Republici Hrvatskoj.
Dosadašnji temeljni kapital u iznosu od 20.000,00 kuna preračunava se i usklađuje na iznos od 2.660,00 eura.
Slijedom toga, mijenja se tekst Članka 8. i Članka 10., koji sada glase:
Članak 8. „Za početak rada Društva osnivač Društva osigurava temeljni kapital u ukupnom iznosu od 2.660,00 eura.(slovima: dvije tisuće šeststošezdeset). Osnivač, kao jedini član Društva, preuzima temeljni ulog u Društvu u visini temeljnog kapitala utvrđenog u prethodnom stavku. Temeljni kapital osigurava osnivač uplatom u novcu.“
Članak 10. „Visina poslovnog udjela osnivača Društva jednaka je ukupnom temeljnom kapitalu Društva iz članka 8. ove Odluke i iznosi 100%. Član Društva može imati više poslovnih udjela. Jedini poslovni udio u Društvu u trenutku njegovog osnivanja pripada osnivaču.“
Članak 2.

Iz tekstualnog dijela Izjave o osnivanju u potpunosti se brišu odredbe o Nadzornom odboru. Slijedom toga, u poglavlju „VII. TIJELA DRUŠTVA“, u Članku 12. brišu se riječi „Nadzorni odbor“.
Također, u potpunosti se brišu Članak 23., Članak 24., Članak 25., Članak 26. i Članak 27. koji su detaljnije definirali sastav, ovlasti i rad Nadzornog odbora.
Članak 3.

Mijenjaju se uvjeti stručne spreme za imenovanje direktora u Članku 17. Uz postojeće uvjete, dodaje se i visoka stručna sprema društvene struke.
Novi tekst ovog članka sada glasi:
Članak 17. „Uprava Društva sastoji se od jednog direktora. Za direktora Društva imenovanjem od strane osnivača može biti imenovana osoba koja osim uvjeta propisanih zakonom ispunjava i sljedeće uvjete:
1. da ima završen diplomski sveučilišni studij ili specijalistički diplomski stručni studij (VSS/VII) građevinske, strojarske, ekonomske, pravne ili druge društvene struke;
2. da ima najmanje 5 godinu radnog iskustva na rukovodećim položajima.“

Članak 4.
Članak 18. mjenja se i glasi:
Skupština Društva imenuje direktora na vrijeme od četiri godine. Imenovanje se smatra izvršenim kada direktor potpiše izjavu da prihvaća imenovanje. Temeljem odluke o imenovanju direktora Društva zaključit će se Ugovor sa direktorom Društva kojim se uređuju sva prava i obveze direktora Društva. Kod osnivanja Društva Osnivač imenuje direktora, na rok od 6 (šest) mjeseci koji će obaviti potrebne radnje za početak obavljanja registrirane djelatnosti i čiji mandat prestaje slijedećim imenovanjem direktora.
Članak 5.
Članak 25. mjenja se i glasi:

„Glasilo Društva je Službeno glasilo Općine Ervenik“.
Članak 6.

Zadužuje se osnivač da izradi pročišćeni tekst Izjave o osnivanju koji obuhvaća sve izmjene iz ove Odluke, uz usklađivanje numeracije preostalih članaka.
U Erveniku, 16. kolovoza 2026. god.
OSNIVAČ: Predrag Burza, v.r.















PROČIŠĆENI TEKST IZJAVE O OSNIVANJU

IZJAVA
o osnivanju trgovačkog društva KOMUNALNO PODUZEĆE ERVENIK d.o.o. za obavljanje određenih komunalnih i ostalih djelatnosti

I. TEMELJNA ODREDBA
Članak 1.

Ja, Predrag Burza, kao osnivač - načelnik općine Ervenik, u funkciji Skupštine društva osnivam KOMUNALNO PODUZEĆE ERVENIK d.o.o. za obavljanje određenih komunalnih i ostalih djelatnosti (u daljnjem tekstu: Društvo), kao trgovačko društvo s ograničenom odgovornošću, kojim se uređuju odrednice od osnivača Društva, tvrtki i sjedištu Društva, temeljnom kapitalu Društva, poslovnim udjelima u Društvu, djelatnosti Društva, tijelima Društva, pravima i obvezama člana Društva, vremenu trajanja i prestanku Društva.
II. OSNIVAČ - ČLAN DRUŠTVA
Članak 2.

Osnivač - član Društva je Općina Ervenik u Erveniku, Butiga 24.
III. TVRTKA I SJEDIŠTE DRUŠTVA
Članak 3.

Puni naziv tvrtke društva glasi: KOMUNALNO PODUZEĆE ERVENIK d.o.o. za obavljanje određenih komunalnih i ostalih djelatnosti.
Skraćeni naziv tvrtke društva glasi: KOMUNALNO PODUZEĆE ERVENIK d.o.o.
Članak 4.

Sjedište Društva je u Erveniku, Butiga 24.
Članak 5.

Društvo u svom poslovanju upotrebljava pečat. Pečat Društva sadržava naziv tvrtke i sjedište Društva. Pečat je četvrtastog oblika, dimenzije 45 x 25 mm.
Uz gornji rub pečata je ispisano: KOMUNALNO PODUZEĆE ERVENIK d.o.o., a pod njim Ervenik.
Članak 6.

Tvrtka i sjedište Društva mogu se mijenjati odlukom Skupštine Društva.
IV. DJELATNOSTI DRUŠTVA
Članak 7.

Društvo obavlja sljedeće djelatnosti:
· održavanje čistoće,
· odlaganje komunalnog otpada,
· održavanje javnih površina,
· održavanje nerazvrstanih cesta,
· tržnice na malo,
· javna rasvjeta,
· upravljanje grobljem,
· održavanje groblja, prijevoz pokojnika te obavljanje pogrebnih poslova,
· dimnjačarska djelatnost,
· taksi služba,
· opskrba pitkom vodom,
· odvodnja i pročišćavanje otpadnih voda,
· prijevoz putnika u javnom prometu,
· upravljanje i održavanje sportskih objekata,
· stručni poslovi zaštite okoliša,
· gospodarsko korištenje prirodnih dobara,
· projektiranje, građenje, uporaba i uklanjanje građevina.

V. TEMELJNI KAPITAL
Članak 8.

Za početak rada Društva osnivač Društva osigurava temeljni kapital u ukupnom iznosu od 2.500,00 eura (slovima: dvije tisuće petsto eura). Osnivač, kao jedini član Društva, preuzima temeljni ulog u Društvu u visini temeljnog kapitala utvrđenog u prethodnom stavku. Temeljni kapital osigurava osnivač uplatom u novcu.
Članak 9.

Temeljni kapital iz članka 8. ove Odluke bit će uplaćen u cijelosti u novcu prije upisa Društva u sudski registar.
VI. POSLOVNI UDJELI I KNJIGA POSLOVNIH UDJELA
Članak 10.

Visina poslovnog udjela osnivača Društva jednaka je ukupnom temeljnom kapitalu Društva iz članka 8. ove Odluke i iznosi 100%. Član Društva može imati više poslovnih udjela. Jedini poslovni udio u Društvu u trenutku njegovog osnivanja pripada osnivaču.
Članak 11.

Uprava Društva dužna je voditi knjigu poslovnih udjela. Knjiga poslovnih udjela vodi se na način propisan zakonom.
VII. TIJELA DRUŠTVA
Članak 12.

Tijela Društva su:
Skupština i Uprava
Članak 13.

Skupštinu čini član Društva.
Funkciju Skupštine Društva obavlja načelnik odnosno njezin zakonski zastupnik.
Članak 14.

Skupština odlučuje o:
· financijskim izvješćima Društva,
· uporabi ostvarene dobiti,
· pokrivanju gubitaka,
· imenovanju i opozivu Uprave,
· mjerama za ispitivanje i nadzor nad vođenjem poslova, odnosno provjeri računa i rezultata vođenja poslova od strane Uprave,
· izmjeni Izjave o osnivanju Društva,
· postavljanju zahtjeva za naknadu štete koje Društvo može imati prema Upravi, te imenovanju zastupnika u sudskom postupku u takvim slučajevima,
· preoblikovanju Društva,
· pripajanju drugom društvu i spajanju s drugim društvom,
· prestanku Društva,
· davanju suglasnosti na prijenos udjela,
· podjeli i privlačenju poslovnog udjela,
· otuđivanju i opterećivanju nekretnina u vlasništvu Društva i 
· drugim pitanjima utvrđenim zakonom i ovom Odlukom.
Članak 15.

Skupštinu saziva Uprava.
Skupština se održava u pravilu u sjedištu Društva.
Skupština se mora sazvati najmanje dvaput godišnje, uvijek kada to zahtijevaju interesi Društva, a bez odgode kada postoje razlozi predviđeni Zakonom o trgovačkim društvima ili na zahtjev člana.
Članak 16.

Odluke donesene na Skupštini ili one donesene pisanim putem moraju se bez odgode unijeti u posebnu knjigu odluka.
Članak 17.

Uprava Društva sastoji se od jednog direktora.
Za direktora Društva imenovanjem od strane osnivača može biti imenovana osoba koja osim uvjeta propisanih zakonom ispunjava i sljedeće uvjete:
1. da ima završen diplomski sveučilišni studij ili specijalistički diplomski stručni studij (VSS/VII) građevinske, strojarske, ekonomske, pravne ili  druge društvene struke;
2. da ima najmanje 5 godinu radnog iskustva na rukovodećim položajima.“
Članak 18.

Skupština Društva imenuje direktora na vrijeme od četiri godine. Imenovanje se smatra izvršenim kada direktor potpiše izjavu da prihvaća imenovanje. Temeljem odluke o imenovanju direktora Društva zaključit će se Ugovor sa direktorom Društva kojim se uređuju sva prava i obveze direktora Društva. Kod osnivanja Društva Osnivač imenuje direktora, na rok od 6 (šest) mjeseci koji će obaviti potrebne radnje za početak obavljanja registrirane djelatnosti i čiji mandat prestaje slijedećim imenovanjem direktora.

Članak 19.

Direktor samostalno vodi poslovanje Društva na vlastitu odgovornost.
Direktor je naročito dužan:
1. utvrđivati poslovnu politiku Društva,
2. donositi planove za provođenje utvrđene poslovne politike,
3. izvršavati odluke Skupštine Društva,
4. organizirati poslovanje Društva i vođenje poslovnih knjiga u skladu s ovom Izjavom i pozitivnim propisima,
5. u sklopu poslovanja donositi potrebne odluke i opće akte.
Članak 20.

Direktor mora voditi poslove Društva s pozornošću urednog i savjesnog gospodarstvenika i čuvati poslovne tajne Društva. U slučaju da direktor povrijedi svoje obveze odgovara Društvu za nastalu štetu.
Članak 21.

Direktor zastupa Društvo samostalno i pojedinačno.
Članak 22.

Direktor Društva odgovoran je za vođenje poslovnih knjiga i izradu financijskih izvješća.
(Napomena: Dosadašnji članci 23. do 27. o Nadzornom odboru su obrisani, stoga se idući članci pomiču prema gore).
VIII. VRIJEME TRAJANJA I PRESTANAK DRUŠTVA
Članak 23.

Društvo se osniva na neodređeno vrijeme.
Članak 24.

Društvo prestaje s radom odlukom Skupštine i u ostalim zakonom propisanim slučajevima.
IX. PRIJELAZNE I ZAVRŠNE ODREDBE
Članak 25.

Glasilo Društva je Službeno glasilo Općine Ervenik.
U Erveniku, 16. kolovoza 2026. god.
OSNIVAČ: Predrag Burza, v.r.





